ตลท.สั่ง SABUY-DIMET แจง Trading Alert List หลังราคาพุ่งกระฉูด
ตลท.สั่ง SABUY-DIMET แจง Trading Alert List หลังราคาพุ่งกระฉูด
18 พ.ค. 2564

ผู้สื่อข่าวรายงานว่า ตลาดหลักทรัพย์แห่งประเทศไทย (ตลท.) ประกาศให้บริษัท สบาย เทคโนโลยี จำกัด (มหาชน) หรือ SABUY และ บริษัท ไดเมท (สยาม) จำกัด (มหาชน) หรือ DIMET เป็นหลักทรัพย์ที่มีระดับราคาและปริมาณการซื้อขายเปลี่ยนแปลงไปมากจากช่วงก่อนหน้า และอยู่ระหว่างบริษัทชี้แจงข้อมูล (Trading Alert List)
โดยวันนี้ (18 พ.ค.64) ราคาหุ้น SABUY ปิดตลาดที่ระดับ 7.00 บาท ปรับตัวขึ้น 1.10 บาท หรือ 18.64% ด้วยมูลค่าการซื้อขาย 462.59 ล้านบาท ขณะที่ DIMET ปิดตลาดที่ระดับ 0.34 บาท ปรับตัวขึ้น 0.07 บาท หรือ 25.93% ด้วยมูลค่าการซื้อขาย 83.30 ล้านบาท